section_heading: Životopis
paragraph_text: Na brodu je, nakon što se povukao iz utvrde, bio i kapetan Massey, zajedno s vojnicima kojima je zapovijedao. Jedne noći, kada kapetan Russell nije bio na brodu, Massey i Lowther su odlučili otploviti bez njega. Massey se namjeravao vratiti u Englesku, no Lowther, posada i Masseyevi vojnici se s time nisu složili. Lowthera su proglasili kapetanom i on je preimenovao brod u Delivery. Napali su mnogo brodova na pučini, no kada je Massey predložio da napadnu selo na obali, izgubio je glasovanje jer je smatrano da je rizik prevelik. Lowther je uspio osvojiti manji brod, koji je nazvao Happy Delivery i razišao se s Masseyem i njegovim ljudima.